Title: All Dag verstoppt en aneren
Description: Dem Gast Groeber säi Roman Manu, war 2013 op der Shortlist fir de Lëtzebuerger Buchpräis. An deemselwechte Joer krut hie fir seng Kuerzgeschicht 'Eng Duerfidyll' e Präis am Nationale Literaturconcours. A mat där Geschicht fänkt och dem Gast Groeber säi Buch 'All Dag verstoppt en aneren' un, wou 9 Kuerzgeschichte vun him publizéiert sinn.0All Dag, dee virun deem aneren an deen hannendrun, all Dag ass Alldag: en Dag voller Erënnerungen un déi virdrun an en Dag voller Gefiller fir déi duerno.0All Dag geschitt eppes, an dofir ass all Dag no deem virechten a virun deem nächsten eisen Alldag.0Am Gast Groeber sengen néng Kuerzgeschichten entdecke mer verschiddenst Leit, déi jiddereen op iergendeng Manéier en Dag erliewen, deen hiren Alldag verännert.0Seng Geschichte spigelen dat modernt Lëtzebuerg vun haut, souwuel déi Kuerzgeschichten, déi hei spillen wéi och déi am Ausland, well mir hautesdaags vill ënnerwee sinn. Och dSprooch ass zäitgeméiss a mat senger 3. Publikatioun bei Op der Lay weist sech ëmmer méi, datt de Gast Groeber zu deenen Auteuren zielt, déi ganz bewosst beim Schreiwen dLëtzebuerger Realitéit literaresch verschaffen.